**TÁJÉKOZTATÓ**

**a 2018. augusztus 30-i képviselőtestületi ülésen elhangzott**

**interpellációkra tett intézkedésekről**

**Ferencz Gyula képviselő-testületi tag** új interpellációk:

* a Rákóczi u déli oldalán lévő szerviz útnál, éppen a világítás miatt fel lett bontva a járda, a helyrehozatala azóta sem történt meg

*A Nemes Lipót utcai kátyúzással egy időben kátyúzva lesz.*

* a szerviz úton már csak 3 lámpa ég, balesetveszély szempontjából szeretné kijavíttatni

*Válasz, mint fent.*

**Czvitkovics Gyula képviselő-testületi tag** kérése, hogy

* a vasúti város részen túli lakók a szélessávú internethez jussanak hozzá, mivel hosszú ideje nincs rá lehetőségük és a szolgáltató nem is tudja nekik megmondani, mikortól tudja ezt biztosítani; ez főleg az északi, keleti városrészt érinti leginkább

*A Kormányhivatal felé tájékoztatást kértünk az elakadt SZIP projektről.*

**Dr. Hadnagy Ádám képviselő-testületi tag**

- javasolta már több fórumon is, hogy a 208-as lakásoknál lévő távhős kémények legyenek lebontva, hiszen ott most építkezés folyik, célszerű és tervszerű lenne ezt a két dolgot egyszerre megoldani. Ebben kérné Polgármester Úr segítségét.

*Bebes István Polgármester helyben megválaszolta a kérdést.*

**Csák Tamás képviselő-testületi tag** elmondja, hogy

* Horvátnádalján az Akác, a Dobogó és a Vasúti utcában kérne kátyúzást

*Városgondnokság szeptember 27.-ig elvégzi a kátyúzásokat.*

* Szent Imre herceg utca lakói keresték meg, hogy köszönik az út javítását, de kérik az utcában két fekvőrendőr elhelyezését, mert van, aki versenypályának használja az utat

*Bizottsági döntés függvényében elvégezzük a feladatokat.*

* ahogy megyünk ki a városból Szentgotthárd felé a 8-as főúton teljesen szabad az előzés, a baleset elkerülése végett jó lenne oda egy előzni tilos tábla; azt a választ kapta vissza, hogy a baleseti statisztikai adatok nem teszik szükségessé, a nyáron 3 baleset volt, így lehet, hogy a statisztikai adatok megfelelnek a KPM munkatársainak és lehet egy előzni tilos táblát kitenni, mert életveszélyes

*Az állami út kezelője, a Magyar Közút N Zrt elé levelet írtunk, kérve a probléma kivizsgálását.*

**Szabó Ferenc képviselő-testületi tag**

* a nagyon régen várt elkerülő út lassan elindul, a Rákóczi út felújításra kerül az aluljáróval együtt. A Rákóczi úton ott van a Fényesnek az a maradék falrésze, amin szögesdrót van; abban az esetben, ha egy frekventált helyen ilyen kerítést tűr meg a város, szerinte az nem jó a városnak, sem az átutazó és idelátogató turistáknak sem; az lenne a kérdése/kérése, hogy nem e lehet-e ott egy normális kerítés, hiszen nem tudhatják, mikor kezdődik ott egy felújítás

*Bebes István Polgármester helyben megválaszolta a kérdést.*

* kérné a Pászthory ház homlokzatának helyrehozatalát, egy vakolással és festéssel, hogy ne csúfítsa a Rákóczi utat.

*Bebes István Polgármester helyben megválaszolta a kérdést.*

* a Hunyadi úton a volt ipari iskola tömbházba, ahol rendszeres a szomszéd játszótérről való bemászkálás a magánterületre; a konfliktus odáig fokozódott, hogy éles tárgyak is repülnek már a kerítésen keresztül, ami nem szerencsés. Jó lenne ezt a problémát megoldani egy labdafogó hálóval.

*Városgondnokság árajánlatot kért be, a háló megrendelésre kerül.*

* többször felmerült az I-II világháborús emlékmű problémája, azt a választ kapta, hogy meg lett rendelve, jelezné, hogy már augusztus vége van és a mai napig nincs kész, nem szeretné ha abba a hibába esnének, hogy a kivitelező az időjárásra hivatkozzon, szeretné ha minél előbb javításra kerülne még a hideg előtt

*Vállalkozót ismételten felszólítottuk a munka elvégzésére.*

**Auer Miklós képviselő-testületi tag**

* ha levelet fogalmaz a Polgármester Úr a KPM-nek, akkor fogalmazza bele azt is, hogy az Önkormányzat is költött az utakra. Úgy gondolja, hogy - az senkinek nem jó csúszásra való tekintettel – a befejezés előtt lehetőség lenne néhány olyan dolgot megcsináltatni velük, ami belefér abba költségbe, ami van, mint például a gyalogos átkelőhelyekre, valamint jelzőtáblákra, el is mond néhány példát. A Rákóczi és a Munkácsy kereszteződésében meghosszabbított a balra kanyarodó sávot; ennek következménye, hogy keleti irányban nem lehet szabályosan bekanyarodni az ingatlan elé, csak ha két záróvonalon és forgalom elől elzárt területen megy keresztül az ember, illetve nem lehet balra kikanyarodni, tehát ezeket még az átadás előtt ki lehetne javítani

*Magyar Közút elé jelentettük a problémát a Munkácsy-kereszteződésnél, kérve a felfestés kivizsgálását. A 8-as műszaki átadása még nem zárult le, a hibákat folyamatosan jelezzük műszaki ellenőr felé.*

* a kerékpárútnál már beszéltek róla, szeretné megkérdezni, hogy a volt ládagyári magára hagyott ingatlannak mi lesz a sorsa, mikor lesz ott valamifajta fejlődés, átalakulás, építkezés vagy bármi

*Bebes István Polgármester helyben megválaszolta a kérdést.*

* a Deák Ferenc utcai parkolót nem rég csinálta meg az Önkormányzat. A nagy esőzés következtében kilyukadt az aszfalt a jelzőtáblától másfél méterre és minél előbb meg kellene azt javítani; ugyan ennek a területnek a déli oldalán található egy vízóra akna, annak van egy fedele, de az pont beleesik a hatodik parkolóhelybe, ahova ráállnak az autók és ahogy ráállnak az folyamatosan nyomódik le; egy frappáns megoldást kérnek az ott lakók, tehát ez egy lakossági kérés

*Az aszfalt hibáját kamerázással fel kell tárni, ez megrendelésre került. A jelzett 6. parkoló elzárásra kerül, a vízóra akna védelmében, felfestését megrendelte Városgondnokság.*

* ugyancsak lakossági kérés a Nap utca és a Somogyi Béla utca által határolt Keleti utca járdájára lelógó faágak miatt a gyalogosok nem tudnak ott közlekedni

*A fák metszése 2018. szeptember 27-ig elvégzésre kerül.*

* megkérdezi, hogy a Vida József utcai kandeláber cseréje mikorra várható

*Az új kandeláber közel egy éve meg lett rendelve. Vállalkozót felszólítottuk, hogy minél hamarabb cserélje ki.*

Körmend, 2018.szeptember 18.

Forró Szilvia irodavezető s.k. Sövegjártó Zoltán intézményvezető s.k.